Songs from a Room

Songs from a Room er Leonard Cohens andre musikkalbum, utgitt i 1969. Det nådde 63.-plass på Billboard-listen.

Platen ble innspilt i Columbia Records' studio A i Nashville fra september til november  1968, produsert av Bob Johnston. I forhold til debuten fra året før er dette albumet mer preget av countrymusikk, og instrumenteringen inkluderer munnharpe. Ron Cornelius spilte gitar. 

Albumet er listet i boken 1001 album du må høre før du dør og beskrives der som enda mer melankolsk enn debuten Songs of Leonard Cohen. Albumet tematiserer livslede, romantikk, seksualitet og vennskap.

Den franske musikeren Red gav i 2001 ut en nyinnspilling av hele albumet.

En remastret CD med to bonusspor ble utgitt i 2007.

Sporliste
Skrevet av Cohen der annet ikke er angitt
«Bird on the Wire» (3.26)
«Story of Isaac» (3.36)
«A Bunch of Lonesome Heroes» (3.15)
«The Partisan» (3.26), melodi: Anna Marly, engelsk tekst: Hy Zaret
«Seems So Long Ago, Nancy» (3.39)

«The Old Revolution» (4.46)
«The Butcher» (3.19)
«You Know Who I Am» (3.29)
«Lady Midnight» (2.59)
«Tonight Will Be Fine» (3.50)

Bonusspor på 2007-utgaven (innspilt mai 1968, produsert av David Crosby)
«Like a Bird» (3.20), tidlig «Bird on the Wire»
«Nothing to One» (2.17), tidlig «You Know Who I Am»

Sanginformasjon
Med unntak av «A Bunch of Lonesome Heroes» og «The Old Revolution» har han fremført alle live.

Sangen «Priests» (av Cohen) ble spilt inn, men ikke utgitt. Judy Collins sang den på albumet Wildflowers fra 1967.

«Bird on a Wire»
I 1960-årene bodde han sammen med Marianne Jensen på den greske øya Hydra (hun er avbildet i hjemmet på omslagets bakside). Cohens hus på Hydra var lenge uten vann og elektrisitet. Hun hjalp ham ut av en depresjon ved å rekke ham gitaren, hvorpå Cohen begynte å komponere denne sangen – inspirert av fugler som landet på de strømledningene som akkurat var strukket frem til huset has, fulgt opp av minner om fuktige netter på Hydra. Sangen ble fullført tre år senere.Simmons (2013) s.219 Han skrev den ferdig i et motell i Hollywood og har også gjort endringer i ettertid (som dem på Cohen Live).

Midnight Choir har navnet sitt fra verselinjen «Like a bird on the wire, like a drunk in a midnight choir».

Fairport Convention var begeistret for Leonard Cohen og covret flere av hans sanger på slutten av 1960-tallet. Bird on a Wire ble innspilt i 1968 og gitt ut som del av albumet Heyday i 1987.

Mange andre artister har spilt inn sangen, ofte under navnet «Bird on a Wire». Cohen har ved noen anledninger fremført Serge Lamas frie franske gjendiktning, «Vivre tout seul». I 1993 sang Kirsten Bråten Berg den norske gjendiktningen «Spurv på en snor» av Håvard Rem på albumet Hadde månen en søster: Cohen på norsk. The Telegraph mener at Johnny Cash fremføring er en av beste Cohen coverversjonen. Rolling Stone mener at Joe Cockers versjon er den beste med dramatisk rytme fremstiller tyngden av tristhet. Willie Nelson laget en versjon i sin egen i country-stil.

Robert Altman brukte en coverversjon i filmen A Wedding (1978).http://www.imdb.com/title/tt0078481/soundtrackhttps://www.theguardian.com/music/musicblog/2011/oct/06/songs-leonard-cohen

«Story of Isaac»
Språket er inspirert av historien om Isak fra Første Mosebok. Cohen brukte det som bilde for det han på Live Songs-innspillingen kaller å ofre en generasjon på vegne av en annen.

Judy Collins gav ut en innspilling med litt forskjellig tekst allerede i 1968 på albumet Who Knows Where the Time Goes.

«The Partisan»
Cohen kom i kontakt med denne sangen som ung mann på sommerleir. Originalen er fra annen verdenskrig og er basert på den franske teksten «La complainte du partisan» (av motstandsmannen Emmanuel d'Astier de La Vigerie, alias Bernard), som omhandler det vanskelige livet til en partisan. Russiskfødte Anna Betoulinsky komponerte denne og mange andre melodier under navnet Anna Marly i eksil i London. Den engelske gjendiktningen er ved Hy Zaret.

Cohen er en «racer» på gitar og bassgangen er drivende i en enkel instrumentering. Han og produsent Bob Johnston drog visstnok til Frankrike for å ta opp korvokalene der for å oppnå større autentisitet.

Trentemøller samplet gitarlinjen til sporet «The Very Last Resort» på albumet The Last Resort (2006).

«Seems So Long Ago, Nancy»
Nancy var ei jente han kjente som begikk selvmord 21 år gammel. Hun hadde fått et barn utenfor ekteskap som familien på grunn av sin sosiale status presset henne til å oppgi.

På albumet Live Songs fremfører han en versjon kalt bare «Nancy».

Tim Challies' beretning om sin tante Nancy: 

You Know Who I Am
Sidsel Endresen sang Håvard Rems norske gjendiktning «Du vet hvem jeg er» på Hadde månen en søster.

Tonight Will Be Fine
Cohen har kalt denne en av sine første «ekte» sanger. I likhet med debutalbumet avslutter han her platen ikke-verbalt, denne gang med nynning.

Medvirkende
Leonard Cohen, vokal, klassisk gitar 
Ron Cornelius, gitarer
Elkin "Bubba" Fowler, banjo, gitaer, fiolin
Charlie Daniels, gitarer, fiolin
Bob Johnston, som produsent for opprinnelig album, keyboard
David Crosby, produsent 2007-utgivelsen, vokal

 Litteratur 

 Referanser 

Eksterne lenker

 The Leonard Cohen Files: sangtekstene til albumet

Kategori:Leonard Cohen-album
Kategori:Musikkalbum fra 1969